عراق و سوریه‌نین قوزئیینده حیاتا گئچیریله‌ن "قیش قارتالی عملیاتی"ندا ۶ فرق‌لی مرکزدن هاوایا قالخان اوچاقلار عینی واختدا قاراجاق، سینجار و دئریک‌ده ۸۰ دولاییندا هدفی وورودو.
میللی ساوونما باخانلیغیندان آلینان معلوماتا گؤره، "قیش قارتالی عملیاتی" ایله عراق و سوریه‌نین قوزئیینده تروریستلر طرفین‌دن مرکز اولاراق ایستیفاده ائدیله‌ن دئریک، سینجار و قاراجاقداکی سیغیناق، باریناق، ماغارا، تونل، مهمات آنبارلاری، سؤزده قرارگاه و سؤزده تعلیم دوشرگه‌لری یوخ ائدیلدی.
مولکی اهالینین جان و مال گوونلیگی ایله چئوره‌نین قورونماسی قونوسوندا سون درجه حساسلیق گؤستریله‌رک ائدیلن "قیش قارتالی" بؤیوک اؤلچوده عملیاتین‌دا یئرلی و میللی مهماتدان ایستیفاده ائدیلدی.
اوچاقلار، عراق سرحدین‌دن ۱۶۵ کیلومتر درینلیکده‌کی قاراجاق، و ۸۵ کیلومتر درینلیکده‌کی سینجار و سوریه سرحدین‌دن ۹ کیلومتر درینلیکده‌کی دئریک‌ده‌کی هدفلری عینی واختدا بؤیوک بیر باشارییلا ووردو.
۶۰ دولاییندا هاوا آراجینین قاتیلدیغی "قیش قارتالی" عملیاتین‌دا ۳ فرقلی بؤلگه‌ده ۸۰ دولاییندا هدف یوخ ائدیلدی.
تاوچاقلارین هاوادا یاناجاق دولدوردوغو عملیات سیراسیندا وورولان تروریستلره عاید مهمات آنبارلارین‌دا بیر بیرینین آردینجا چوخ ساییدا پاتلاما باش وئردی.
بوندان باشقا، عملیات سیراسیندا ترور هؤرگوتونون سؤزده یؤنتیچیلرینین توپلانتی گئچیردیکلری بیر بینا دا وورولدو.
